*****

ΚΑΝΟΝΙΣΜΟΣ (ΕΟΚ) αριθ. 2181/85 ΤΗΣ ΕΠΙΤΡΟΠΗΣ

της 30ής Ιουλίου 1985

περί καθορισμού του ύψους της ενίσχυσης για τα μπιζέλια, τα κουκιά και τα φούλια, που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1431/82

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1485/85 (2), και ιδίως το άρθρο 3 παράγραφος 6 στοιχείο β),

τον κανονισμό (ΕΟΚ) αριθ. 2036/82 του Συμβουλίου της 19ης Ιουλίου 1982 περί θεσπίσεως των γενικών κανόνων σχετικά με τα ειδικά μέτρα για τα πίσα, τα κουκιά, τα φούλια και τα γλυκά λούπινα (3), όπως τροποποιήθηκε τελευταία από τον κανονισμό (ΕΟΚ) αριθ. 1832/85 (4), και ιδίως το άρθρο 2 παράγραφος 1,

Εκτιμώντας:

ότι, κατά τους όρους του άρθρου 3 παράγραφος 2 του κανονισμού (ΕΟΚ) αριθ. 1431/82, χορηγείται ενίσχυση για τα μπιζέλια, τα κουκιά και τα φούλια που συγκομίζονται στην Κοινότητα, όταν η μέση τιμή διεθνούς αγοράς των εν λόγω προϊόντων είναι κατώτερη από την τιμή στόχου· ότι η ενίσχυση αυτή είναι ίση με τη διαφορά ανάμεσα στις δύο αυτές τιμές·

ότι η τιμή στόχου για τα μπιζέλια, τα κουκιά και τα φούλια, για την περίοδο εμπορίας 1985/86, έχει καθοριστεί από τον κανονισμό (ΕΟΚ) αριθ. 1486/85 του Συμβουλίου της 23ης Μαΐου 1985 (5)·

ότι κατά τους όρους του άρθρου 2α του κανονισμού (ΕΟΚ) αριθ. 1431/82, η τιμή στόχου αυξάνεται μηνιαίως από την αρχή του τρίτου μήνα της περιόδου· ότι το ποσό των μηνιαίων προσαυξήσεων καθορίσθηκε με τον κανονισμό (ΕΟΚ) αριθμός 1487/85 του Συμβουλίου, της 23ης Μαΐου 1985 (6)·

ότι δυνάμει του κανονισμού (ΕΟΚ) αριθ. 2036/82, η τιμή της διεθνούς αγοράς για τα πίσα, τα κουκιά και τα φούλια, που αναφέρεται στο άρθρο 3 παράγραφος 2 του κανονισμού (ΕΟΚ) αριθ. 1431/82, πρέπει να καθορίζεται βάσει των προσφορών που γίνονται στη διεθνή αγορά, εξαιρέσει εκείνων που δεν είναι δυνατόν να θεωρηθούν στη διεθνή αγορά, ως αντιπροσωπευτικές των πραγματικών τάσεων της αγοράς· ότι, στην περίπτωση κατά την οποία καμία προσφορά δεν είναι δυνατόν να ληφθεί υπόψη για τον καθορισμό της τιμής της διεθνούς αγοράς, η τιμή αυτή καθορίζεται βάσει των τιμών που διαπιστώνονται στις αγορές των κυριότερων εξαγωγικών αγορών· ότι, στην περίπτωση κατά την οποία, καμία προσφορά δεν είναι δυνατόν να ληφθεί υπόψη, τόσο στην διεθνή αγορά όσο και στην αγορά των κυριότερων εξαγωγικών χωρών, για τον καθορισμό της τιμής διεθνούς αγοράς, η τιμή αυτή καθορίζεται σε επίπεδο προς την τιμή στόχου για τα εν λόγω προϊόντα·

ότι, σύμφωνα με τον κανονισμό (ΕΟΚ) αριθ. 2049/82 της Επιτροπής της 20ής Ιουλίου 1982 (7), όπως τροποποιήθηκε από τον κανονισμό (ΕΟΚ) αριθ. 574/83 (8), καθώς και σύμφωνα με τους κανονισμούς (ΕΟΚ) αριθ. 2036/82 και (ΕΟΚ) αριθ. 1486/85, η μέση τιμή της διεθνούς αγοράς πρέπει να καθορίζεται ανά 100 χιλιόγραμμα των προϊόντων χύμα, που έχουν παραδοθεί στο Ρόττερνταμ, υγιούς ποιότητας· ότι, για τον καθορισμό της τιμής αυτής, λαμβάνονται υπόψη μόνο οι πλέον ευνοϊκές προσφορές, οι οποίες αφορούν τις πλησιέστερες παραδόσεις, εξαιρουμένων εκείνων που αφορούν προϊόντα τα οποία βρίσκονται στο στάδιο τη της μεταφοράς·

ότι, για τις προσφορές και τις τιμές που δεν πληρούν τους όρους που αναφέρονται ανωτέρω, πρέπει να γίνουν αναγκαίες προσαρμογές, και ιδίως αυτές που αναφέρονται στο άρθρο 5 του κανονισμού (ΕΟΚ) αριθ. 2049/82·

ότι, σε περίπτωση προκαθορισμού, το ποσό της ενίσχυσης προσαρμόζεται σύμφωνα με τις διατάξεις του άρθρου 6 παράγραφος 3 του κανονισμού (ΕΟΚ) αριθ. 2036/82·

ότι, για να είναι δυνατή η καλή λειτουργία του καθεστώτος ενισχύσεων, πρέπει να ληφθεί υπόψη στο πλαίσιο των ενισχύσεων αυτών:

- για τα νομίσματα, τα οποία διατηρούν μεταξύ τους σχέση μεγίστου στιγμιαίου ανοίγματος όψεως 2,25 %, ένας συντελεστής μετατροπής που βασίζεται στην κεντρική τιμή, πολλαπλασιαζόμενος επί τον συντελεστή που προβλέπεται στο άρθρο 2β παράγραφος 2 του κανονισμού (ΕΟΚ) αριθ. 974/71 του Συμβουλίου της 12ης Μαΐου 1971 (9) όπως τροποποιήθηκε τελευταία από τον κανονισμό (ΕΟΚ) αριθ. 855/84 (10)

- για τα άλλα νομίσματα, ένας συντελεστής μετατροπής που βασίζεται στον αριθμητικό μέσο όρο των συναλλαγματικών ισοτιμιών όψεως καθενός από αυτά τα νομίσματα, όπως διαπιστώθηκε κατά τη διάρκεια μιας καθορισμένης περιόδου σε σχέση με τα νομίσματα της Κοινότητας που αναφέρονται στην προηγούμενη περίπτωση, και του προαναφερθέντος συντελεστή·

ότι η ενίσχυση πρέπει να καθορίζεται τουλάχιστον μια φορά για κάθε περίοδο εμπορίας·

ότι η ενίσχυση μπορεί, εν τω μεταξύ, να τροποποιηθεί εάν τα στοιχεία που λήφθηκαν υπόψη κατά τον καθορισμό μεταβληθούν σημαντικά·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η τιμή της διεθνούς αγοράς που αναφέρεται στο άρθρο 2 του κανονισμόυ (ΕΟΚ) αριθ. 2036/82 καθορίζεται σε 24,32 ECU/ανά 100 χιλιόγραμμα.

Άρθρο 2

1. Το ποσό της ενίσχυσης που αναφέρεται στο άρθρο 3 παράγραφος 2 του κανονισμού (ΕΟΚ αριθ. 1431/82, που ισχύει από την 1η Αυγούστου 1985, καθορίζεται σε 8,16 ECU/ανά 100 χιλιόγραμμα.

2. Για τα μπιζέλια, τα κουκιά και τα φούλια που πρέπει να αναγνωριστούν από την 1η Σεπτεμβρίου 1985, το ποσό της ενίσχυσης που εφαρμόζεται είναι ίσο προς το ποσό που αναφέρεται στην παράγραφο 1 προσαρμοσμένο κατά τη διαφορά ανάμεσα στην τιμή στόχου που ισχύει τον Αύγουστο του 1985 και την τιμή στόχου που ισχύει τον μήνα της αναγνώρισης.

Άρθρο 3

Ο παρών κανονισμός αρχίζει να ισχύει την 1η Αυγούστου 1985.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 162 της 12. 6. 1982, σ. 28.

(2) ΕΕ αριθ. L 151 της 10. 6. 1985, σ. 7.

(3) ΕΕ αριθ. L 219 της 28. 7. 1982, σ. 1.

(4) ΕΕ αριθ. L 173 της 3. 7. 1985, σ. 3.

(5) ΕΕ αριθ. L 151 της 10. 6. 1985, σ. 8.

(6) ΕΕ αριθ. L 151 της 10. 6. 1985, σ. 10.

(7) ΕΕ αριθ. L 216 της 28. 7. 1982, σ. 36.

(8) ΕΕ αριθ. L 69 της 15. 3. 1983, σ. 7.

(9) ΕΕ αριθ. L 106 της 12. 5. 1971, σ. 8.

(10) ΕΕ αριθ. L 90 της 1. 4. 1984, σ. 90.